Bir kun avval Britaniya tashqi ishlar vaziri Liz Trass Moskvada Rossiya tashqi ishlar vaziri Sergey Lavrov bilan muzokara o‘tkazgandi. Foto: Reuters Buyuk Britaniya mudofaa vaziri Ben Uolles rasmiy tashrif bilan Moskvaga keldi. Bu haqda Birlashgan Qirollikning Moskvadagi elchixonasi xabar berdi. Uolles rossiyalik hamkasbi Sergey Shoygu bilan muzokara o‘tkazadi. Britaniya OAVning ma’lumot berishicha, Uolles Shoygu bilan uchrashuvda Rossiyaning Ukrainaga bostirib kirishi hech kim g‘alaba qozonmaydigan qadam bo‘lishi haqida ogohlantiradi. 10 fevral kuni Buyuk Britaniya tashqi ishlar vaziri Liz Trass Moskvada Rossiya tashqi ishlar vaziri Sergey Lavrov bilan muzokara o‘tkazgandi. Lavrov Britaniya tashqi ishlar vaziri bilan muzokaralarni «kar va soqovning suhbati» deb atadi.